กระทรวงแรงงาน ขีดเส้นใต้ ย้ำนายจ้าง สถานประกอบการ รีบยื่น Name list ในระบบออนไลน์ ก่อนปิดศูนย์สิ้นเดือนมีนาคมนี้
กระทรวงแรงงาน ขีดเส้นใต้ ย้ำนายจ้าง สถานประกอบการ รีบยื่น Name list ในระบบออนไลน์ ก่อนปิดศูนย์สิ้นเดือนมีนาคมนี้นายสุชาติ พรชัยวิเศษกุล อธิบดีกรมการจัดหางาน เปิดเผยว่า หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน กำชับให้กรมการจัดหางาน เร่งรัดประชาสัมพันธ์ให้นายจ้างพาแรงงานต่างด้าวไปขออนุญาตทำงานและขออยู่ต่อในราชอาณาจักร ซึ่งขณะนี้ใกล้สิ้นสุดระยะเวลาการเปิดต่ออายุใบอนุญาตทำงาน จึงขอเตือนให้ นายจ้าง/สถานประกอบการ รีบดำเนินการ ยื่นบัญชีรายชื่อคนต่างด้าว (Name List) ในระบบ e-workpermit.doe.go.th และรีบพาแรงงานไปตรวจสุขภาพ ให้แล้วเสร็จ กระทรวงสาธารณสุขแจ้งเพิ่มเติมมาว่า ในพื้นที่กรุงเทพมหานคร มีสถานพยาบาลของรัฐ พร้อมให้บริการตรวจสุขภาพแรงงานต่างด้าวเพื่อขอใบอนุญาตทำงาน จำนวน 12 แห่ง ได้แก่ โรงพยาบาลราชวิถี ให้บริการตรวจวันจันทร์ – ศุกร์ จำนวน 1,200 คนต่อวัน วันเสาร์ – อาทิตย์ จำนวน 3,000 คนต่อวัน โรงพยาบาลเลิดสิน ให้บริการตรวจวันจันทร์ – ศุกร์ จำนวน 1,600 คนต่อวัน วันเสาร์ จำนวน 1,600 คนต่อวัน โรงพยาบาลนพรัตน์ฯ ให้บริการตรวจวันจันทร์ – ศุกร์ จำนวน 400 คนต่อวัน วันอาทิตย์ จำนวน 1,000 คนต่อวัน โรงพยาบาลวชิรพยาบาล ให้บริการตรวจวันอาทิตย์ จำนวน 1,500 คนต่อวัน โรงพยาบาลกลาง ให้บริการตรวจวันจันทร์ – ศุกร์ จำนวน 1,200 คนต่อวัน โรงพยาบาลเจริญกรุงฯ ให้บริการตรวจวันจันทร์ – ศุกร์ จำนวน 80 คนต่อวัน วันอาทิตย์ จำนวน 1,000 คนต่อวัน โรงพยาบาลตากสิน ให้บริการตรวจวันจันทร์ – ศุกร์ จำนวน 1,000 คนต่อวัน 8.โรงพยาบาลเวชการุณยรัศมิ์ให้บริการตรวจวันจันทร์ – ศุกร์ จำนวน 650 คนต่อวัน โรงพยาบาลลาดกระบัง ให้บริการตรวจวันจันทร์ – ศุกร์ จำนวน 30 คนต่อวัน วันหยุดราชการ จำนวน 600-700 คน โรงพยาบาลสิรินธร ให้บริการตรวจวันจันทร์ – ศุกร์ จำนวน 150 คนต่อวัน โรงพยาบาลราชพิพัฒน์ ให้บริการตรวจทุกวัน วันละ 2,000 คน และโรงพยาบาลหลวงพ่อทวีศักดิ์ชุตินธโร อุทิศ ให้บริการตรวจวันเสาร์-อาทิตย์ จำนวนวันละ 700 คน  สำหรับแรงงานต่างด้าวที่ทำงานกับสถานประกอบการที่อยู่ในระบบประกันสังคม และแรงงานต่างด้าวนั้น เป็นผู้ประกันตนที่มีสิทธิตามกฎหมายว่าด้วยการประกันสังคมแล้ว สามารถตรวจสุขภาพได้ที่ สถานพยาบาลเอกชนทุกแห่งที่ได้รับใบอนุญาตให้ประกอบกิจการสถานพยาบาล และรับบริการตรวจสุขภาพคนต่างด้าวเพื่อประกอบการขอรับใบอนุญาตทำงาน ทั้งนี้ เพื่อความชัดเจน สามารถสอบถามรายละเอียดเพิ่มเติมที่ฝ่ายประชาสัมพันธ์ของสถานพยาบาลก่อนเข้ารับบริการ อย่างไรก็ตาม สถานพยาบาลของรัฐและเอกชนในพื้นที่กรุงเทพมหานครแต่ละแห่งยังสามารถรองรับการให้บริการตรวจสุขภาพแรงงานต่างด้าวเพื่อขอใบอนุญาตทำงานได้อีกเป็นจำนวนมาก ซึ่งในภาพรวมกรุงเทพมหานคร ได้รับแจ้งว่าออกใบรับรองแพทย์แล้ว จำนวน 79,854 คนอธิบดีกรมการจัดหางาน กล่าวเน้นย้ำว่า หากพ้นกำหนด แรงงานต่างด้าวจะไม่สามารถอยู่และทำงานต่อไปได้ และกรมการจัดหางานจะร่วมกับหน่วยงานที่เกี่ยวข้องเร่งตรวจสอบ และดำเนินคดีตามกฎหมาย หากพบคนต่างด้าวทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับ 5,000 – 50,000 บาท และเมื่อชำระค่าปรับแล้ว คนต่างด้าวจะถูกส่งกลับออกไปนอกราชอาณาจักร ขณะเดียวกันนายจ้างที่จ้างคนต่างด้าวโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับ 10,000-100,000 บาทต่อคนต่างด้าว ที่จ้างหนึ่งคน หากกระทำผิดซ้ำต้องมีโทษจำคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจำทั้งปรับ และห้ามจ้างคนต่างด้าวทำงานเป็นเวลา 3 ปี